เทศบัญญัติเทศบาลเมืองบ้านฉางเทศบัญญัติเทศบาลเมืองบ้านฉางเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองบ้านฉางอำเภอบ้านฉาง จังหวัดระยองพ.ศ.๒๕๕๓[๑] อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๖๐ แห่งพระราชบัญญัติเทศบาล พ.ศ. ๒๔๙๖ ซึ่งแก้ไขเพิ่มเติมโดยพระราชบัญญัติเทศบาล(ฉบับที่ ๕) พ.ศ. ๒๕๑๐ เทศบาลเมืองบ้านฉาง โดยความเห็นชอบของสภาเทศบาลเมืองบ้านฉางและได้รับความเห็นชอบจากผู้ว่าราชการจังหวัดระยอง จึงตราเทศบัญญัติไว้ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองบ้านฉางเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองบ้านฉาง อำเภอบ้านฉาง จังหวัดระยอง พ.ศ. ๒๕๕๓ข้อ ๒ เทศบัญญัติเทศบาลเมืองบ้านฉางนี้ให้ใช้บังคับตั้งแต่วันที่๑๒ พฤษภาคม ๒๕๕๓ เป็นต้นไป และสิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมบริเวณอุตสาหกรรมหลักและชุมชนจังหวัดระยอง ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่บริเวณ ดังต่อไปนี้ด้านเหนือ จดเส้นขนานระยะ ๖๕๐ เมตร กับทางหลวงแผ่นดินหมายเลข๓ (ถนนสุขุมวิท)ด้านตะวันออก จดเส้นขนานระยะ ๘๕๐ เมตร กับศูนย์กลางกลางทางหลวงแผ่นดินหมายเลข๓๓๗๖ ทางหลวงแผ่นดินหมายเลข ๓ (ถนนสุขุมวิท) ฟากใต้ และถนนสายเทศบาล ๔๖ ฟากใต้ด้านใต้ จดถนนสายเทศบาล ๔๒/๔ ฟากเหนือ วัดบ้านฉางโรงเรียนวัดบ้านฉาง เส้นขนานระยะ ๖๕๐ เมตร กับศูนย์กลางทางหลวงแผ่นดินหมายเลข ๓ (ถนนสุขุมวิท)ทางหลวงชนบท รย.๒๐๐๑ (บ้านฉาง - บ้านพลา) ฟากตะวันออก และเส้นขนานระยะ ๕๐๐ เมตร กับศูนย์กลางทางหลวงแผ่นดินหมายเลข๓ (ถนนสุขุมวิท) ถนนสายกรุงเทพมหานคร - ตราด ด้านตะวันตก จดเส้นขนานระยะ ๒๐๐ เมตร กับทางหลวงชนบทรย. ๒๐๐๑ (บ้านฉาง - บ้านพลา) ถนนอังกินันท์ ฟากตะวันออก และโรงพยาบาลบ้านฉางทั้งนี้ ยกเว้น หมวดการทางบ้านฉางบริเวณที่ ๒ หมายความว่าพื้นที่บริเวณดังต่อไปนี้ด้านเหนือ จดแนวเขตเทศบาลเมืองบ้านฉาง ด้านเหนือ ซึ่งเป็นแนวเขตป่าสงวนแห่งชาติป่าเขาห้วยมะหาด ป่าเขานั่งยอง และป่าเขาครอก ด้านตะวันออก จดแนวเขตเทศบาลเมืองบ้านฉาง ด้านตะวันออกทางหลวงแผ่นดินหมายเลข ๓ (ถนนสุขุมวิท) ถนนสายกรุงเทพมหานคร - ตราด ฟากเหนือ และคลองน้ำตกฝั่งตะวันตกด้านใต้ จดแนวเขตเทศบาลเมืองบ้านฉาง ด้านใต้ และทางรถไฟสายฉะเชิงเทรา- สัตหีบ - มาบตาพุด ฟากเหนือด้านตะวันตก จดวัดคีรีภาวนาราม แนวเขตเทศบาลเมืองบ้านฉางซึ่งเป็นแนวเขตป่าสงวนแห่งชาติ ป่าเขาห้วยมะหาด ป่าเขานั่งยอง และป่าเขาครอก โรงพยาบาลบ้านฉางและถนนอังกินันท์ ฟากตะวันตกทั้งนี้ ยกเว้น พื้นที่บริเวณที่ ๑ สนามกีฬาเทศบาลเมืองบ้านฉางสถานีตำรวจภูธรอำเภอบ้านฉาง สำนักงานการประถมศึกษาอำเภอบ้านฉาง ที่ว่าการอำเภอบ้านฉางสำนักงานเกษตรอำเภอบ้านฉาง สำนักงานสาธารณสุขอำเภอบ้านฉาง ชุมสายโทรศัพท์บ้านฉาง โรงพยาบาลบ้านฉางโรงเรียนวัดเนินกระปรอก โรงเรียนวัดประชุมมิตรบำรุง วัดเนินกระปรอก วัดประชุมมิตรบำรุงบริเวณที่ ๓ หมายความว่าพื้นที่บริเวณในเขตเทศบาลเมืองบ้านฉาง ทั้งนี้ ยกเว้น บริเวณที่ ๑ และบริเวณที่ ๒ โรงเรียนวัดคีรีภาวนารามวัดคีรีภาวนารามทั้งนี้ ตามแผนที่ท้ายเทศบัญญัตินี้ข้อ ๔ ภายในบริเวณที่ ๑ ห้ามมิให้บุคคลใดก่อสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวก ที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึง ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ไช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง (๔) สถานที่เลี้ยงม้า โค กระบือ สุกร แพะ แกะ ห่านเป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๗) สถานที่เก็บสินค้าซึ่งเป็นที่เก็บพักหรือขนถ่ายสินค้าหรือสิ่งของเพื่อประโยชน์ทางการค้าหรืออุตสาหกรรม(๘) ไซโลเก็บผลผลิตทางการเกษตร(๙) สนามแข่งรถ(๑๐) สนามยิงปืน(๑๑) สถานที่กำจัดมูลฝอย(๑๒) สถานที่ซื้อขายเศษวัสดุการใช้ประโยชน์ที่ดินริมทางหลวงแผ่นดินหมายเลข ๓ (ถนนสุขุมวิท)สายกรุงเทพมหานคร - ตราด ให้มีที่ว่างตามแนวขนานริมเขตทางให้เป็นไปตามพระราชบัญญัติทางหลวงข้อ ๕ ภายในบริเวณที่ ๒ ห้ามมิให้บุคคลใดก่อสร้างอาคารดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวก ที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ไช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) สถานที่เลี้ยงม้า โค กระบือ สุกร แพะ แกะ ห่านเป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารพาณิชย์ที่ดำเนินการตามกฎหมายว่าด้วยการจัดสรรที่ดิน(๗) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๘) สนามแข่งรถ(๙) สนามยิงปืน(๑๐) สถานที่กำจัดมูลฝอย(๑๑) สถานที่ซื้อขายเศษวัสดุการใช้ประโยชน์ที่ดินริมทางหลวงแผ่นดินหมายเลข ๓ (ถนนสุขุมวิท)สายกรุงเทพมหานคร - ตราด และถนนสายบ้านฉาง - พลา บูรพาพัฒน์ ให้มีที่ว่างตามแนวขนานริมเขตทางให้เป็นไปตามพระราชบัญญัติทางหลวงการใช้ประโยชน์ที่ดินริมฝั่งคลองหรือแหล่งน้ำสาธารณะให้มีที่ว่างตามแนวขนานริมฝั่งคลอง หรือแหล่งน้ำสาธารณะให้เป็นไปตามพระราชบัญญัติควบคุมอาคารพ.ศ. ๒๕๒๒ และแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ และ(ฉบับที่ ๓) พ.ศ. ๒๕๔๓ เว้นแต่เป็นการก่อสร้างเพื่อการคมนาคมทางน้ำ หรือการก่อสร้างสาธารณูปโภคข้อ ๖ ภายในบริเวณที่ ๓ ห้ามมิให้บุคคลใดก่อสร้างอาคารดังต่อไปนี้ (๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวก ที่กำหนดให้ดำเนินการได้ตามบัญชีท้ายเทศบัญญัตินี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงที่ไม่ไช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง เว้นแต่เป็นสถานีบริการน้ำมันเชื้อเพลิง(๔) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๕) การก่อสร้างอาคารเพื่อประกอบพาณิชยกรรม เว้นแต่เป็นส่วนหนึ่งของการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖) อาคารอยู่อาศัยประเภทขนาดใหญ่ (๗) อาคารพาณิชย์ประเภทขนาดใหญ่(๘) การก่อสร้างอาคารประเภทห้องแถวหรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙) การอยู่อาศัยประเภทห้องชุด อาคารชุด หรือหอพักการใช้ประโยชน์ที่ดินริมทางหลวงแผ่นดินหมายเลข ๓ (ถนนสุขุมวิท)สายกรุงเทพมหานคร - ตราด และถนนสายบ้านฉาง - พลา บูรพาพัฒน์ ให้มีที่ว่างตามแนวขนานริมเขตทางให้เป็นไปตามพระราชบัญญัติทางหลวงข้อ ๗ ภายในบริเวณพื้นที่ที่กำหนดไว้ตามข้อ ๔,๕ และข้อ ๖ ห้ามมิให้บุคคลใดดัดแปลง ใช้หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔, ๕ และข้อ ๖ ข้อ ๘ อาคารที่มีอยู่แล้วในพื้นที่ที่กำหนดตามข้อ๔, ๕ และข้อ ๖ ก่อนหรือในวันที่เทศบัญญัตินี้ใช้บังคับให้ได้รับการยกเว้นไม่ต้องปฏิบัติตามเทศบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔, ๕ และข้อ ๖ข้อ ๙ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามเทศบัญญัตินี้ แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีเมืองบ้านฉาง รักษาการให้เป็นไปตามเทศบัญญัตินี้ประกาศณ วันที่ ๓ ธันวาคม พ.ศ. ๒๕๕๒อติเทพ จริยเวชช์วัฒนานายกเทศมนตรีเมืองบ้านฉาง[เอกสารแนบท้าย]๑.บัญชีท้ายเทศบัญญัติเทศบาลเมืองบ้านฉาง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองบ้านฉาง อำเภอบ้านฉาง จังหวัดระยอง พ.ศ. ๒๕๕๓๒.แผนที่ท้ายเทศบัญญัติเทศบาลเมืองบ้านฉาง เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองบ้านฉาง อำเภอบ้านฉาง จังหวัดระยอง พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๑๔มิถุนายน ๒๕๕๓นันท์นภัสร์/ตรวจ๑๔มิถุนายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๓๗ ง/หน้า ๙๓/๒๔ มีนาคม ๒๕๕๓